ఎట్టకేలకు కోహ్లీని గుర్తుపట్టిన రోహిత్‌! - Ravindra Jadeja mimics Virat Kohlis batting stance Rohit Sharma guesses correctly in Heads Up Challenge - EENADU
ఎట్టకేలకు కోహ్లీని గుర్తుపట్టిన రోహిత్‌!
గయానా: వెస్టిండీస్‌తో మూడు వన్డేల సిరీస్‌లో తొలి మ్యాచ్‌ ఫలితం తేల్లేదు. వర్షం కారణంగా మ్యాచ్‌ నిలిపివేశారు. అసౌకర్యాన్ని పట్టించుకోని రెండు జట్ల ఆటగాళ్లు సరదాగా గడిపారు. విరాట్‌ కోహ్లీ, క్రిస్‌గేల్‌ కలిసి మైదానంలో స్టెప్పులేశారు. కాగా టీమిండియా డ్రస్సింగ్‌ రూమ్‌లోనూ అదే సందడి కనిపించింది. రవీంద్ర జడేజా, రోహిత్‌ శర్మ హెడ్స్‌అప్‌ ఛాలెంజ్‌లో పాల్గొన్నారు.
మొదట జస్ప్రీత్‌ బుమ్రా బౌలింగ్‌ శైలిని అనుకరించడంతో రోహిత్‌ సులభంగా గుర్తుపట్టేశాడు. బుమ్రా అని వెంటనే చెప్పేశాడు. ఆ తర్వాత విరాట్‌ కోహ్లీ బ్యాటింగ్‌ స్టాన్స్‌ను జడ్డూ అనుకరించగా గుర్తించేందుకు హిట్‌మ్యాన్‌కు సమయం పట్టింది. దీంతో విరాట్‌ గ్లోవ్స్‌ సరిచేసుకొనే విధానం చూపించడంతో రోహిత్‌ ఎట్టకేలకు అతడెవరో గుర్తించాడు. విరాట్‌ అని చెప్పేశాడు. దాంతో ఇద్దరి మధ్యా నవ్వులు విరబూశాయి. విచిత్రంగా అక్కడే ఉన్న కోహ్లీ సైతం వారి నవ్వులు పంచుకున్నాడు.
వెస్టిండీస్‌ సిరీస్‌కు ముందు వరకు సారథి, ఉప సారథి మధ్య విభేదాలు ఉన్నాయని కథనాలు వచ్చిన సంగతి తెలిసిందే. కోహ్లీ, అనుష్క ఇన్‌స్టాగ్రామ్‌ను రోహిత్‌ అన్‌ఫాలో అయ్యాడు. విండీస్‌ బయల్దేరే ముందు తమ మధ్య విభేదాల్లేవని, అందరం జట్టు కోసమే ఆడతామని విరాట్‌ స్పష్టం చేశాడు. ఆ తర్వాత రోజే హిట్‌మ్యాన్‌ తాను జట్టు కోసం కాకుండా దేశం కోసం బరిలోకి దిగుతానని ట్వీట్‌ చేశాడు. దీంతో వీరి మధ్య విభేదాలు ఉన్నాయో లేవో అర్థంకాని పరిస్థితి ఏర్పడింది. ప్రస్తుత పర్యటనలో సారథి, ఉప సారథి బ్యాటింగ్‌లో చక్కని సమన్వయం కనిపిస్తుండటం గమనార్హం.
ettakelaku kohlini gurthupattina rohithe! - Ravindra Jadeja mimics Virat Kohlis batting stance Rohit Sharma guesses correctly in Heads Up Challenge - EENADU
ettakelaku kohlini gurthupattina rohithe!
gayana: vestindiseetho moodu vandela siriseelo toli mache phalitam telledu. varsham kaaranamgaa mache nilipivesaaru. asoukaryaanni pattinchukoni rendu jatla aatagaallu saradaagaa gadiparu. virate kohli, crissegle kalisi maidaanamlo steppulesaaru. kaga teamindia drussinge roomlonu adhe sandadi kanipinchindi. ravindra jadeja, rohithe sharma headmeappe chaalenjilo paalgonnaaru.
modata jasprite bumra boulinge sailini anukarinchadamtho rohithe sulabhamgaa gurtupattesadu. bumra ani ventane cheppesadu. aa tarvaata virate kohli battinge stansemu jaddoo anukarinchagaa gurtinchenduku hitmanyanku samayam pattindi. deentho virate gloves sarichesukone vidhaanam choopinchadamtho rohithe ettakelaku atadevaro gurtinchaadu. virate ani cheppesadu. daamto iddari madhya navvulu virabusai. vichitramgaa akkade unna kohli saitam vaari navvulu panchukunnadu.
vestindiessi siriseeku mundu varaku saarathi, upa saarathi madhya vibhedaalu unnaayani kathanaalu vachina sangati telisinde. kohli, anushka inystagramini rohithe anephaalo ayyadu. vindiesse bayaldere mundu tama madhya vibhedaallevani, andaram jattu kosame aadataamani virate spashtam cheshaadu. aa tarvaata roje hitmanyan taanu jattu kosam kakunda desham kosam bariloki digutaanani tweete cheshaadu. deentho veeri madhya vibhedaalu unnayo levo ardhamkaani paristhiti erpadindi. prastuta paryatanalo saarathi, upa saarathi battinglo chakkani samanvayam kanipistundatam gamanarham.